Antonio Conte

**Antonio Conte** italijanski je nogometaš i trener. Trenutno je šef stručnog štaba Napolija.

## Karijera 
### Igračka 
Počeo je u rodnom Lecceu, a kasnije postao jedan od najslavnijih i najutjecajnih igrača u historiji Juventusa. Bio je kapiten tima koji je osvojio UEFA Ligu prvaka, kao i pet titula u Seriji A, između ostalog. Igrao je i za italijansku reprezentaciju te je bio učesnik Svjetskog prvenstva 1994. i Evropskog prvenstva 2000. Oba puta Italijani su osvojili srebrnu medalju. U dresu *Azzurra* zabilježio je 20 nastupa, uz dva gola.

### Trenerska 
Trenerskim poslom počeo se baviti 2006, Bari je 2009. uveo u Serie A, dok je isti uspjeh imao i sa Sienom dvije godine kasnije.

#### Juventus 
Godine 2011. Conte je postao novi trener Juventusa. S Juventusom je osvojio tri titule zaredom primijenivši formaciju 3-5-2 te okončao post Juventusa koji do te 2012. nije osvojio titulu još od 2003. U tom periodu Juventus je počeo dominaciju najjačom italijanskom ligom, koja će trajati i nakon njegovog odlaska s kormila Juventusa. U svakoj godini treniranja Juventusa Conte proglašen je najboljim trenerom u Italiji.

#### Italija 
U augustu 2014. postao je selektor nogometne reprezentacije Italije. S Italijom se plasirao na Evropsko prvenstvo 2016, a povukao se s kormila reprezentacije nakon ispadanja s Eura poslije utakmice protiv Njemačke koja je završena 6-5 na penale. Iako su mnogi navijači željeli da Conte ostane, odlučio se na odlazak s klupe reprezentacije.

#### Chelsea 
[mini|desno|Conte *(podignute ruke)* na otvorenom treningu [Chelsea FC|Chelseaja, pet dana prije njegove prve utakmice u Premijer ligi]]
U aprilu 2016. potpisao je trogodišnji ugovor sa Chelseajem. Već u prvoj sezoni osvojio je titulu, a Chelsea je tada oborio rekord s najviše pobjeda u jednoj sezoni: 30 u 38 utakmica. Sezona 2017/18. nije bila toliko uspješna, pa je Chelsea završio na petom mjestu, bez učešća u Ligi prvaka. Conte je u julu 2018. otpušten.

#### Inter 
Dana 31. maja 2019. objavljeno je da je Conte imenovan novim trenerom Intera, s kojim je u prvoj sezoni osvojio italijansko prvenstvo. Milanski klub napustio je u maju 2021.

#### Tottenham 
Dana 2. novembra 2021. Conte se vratio u englesku Premijer ligu i postao novi trener Tottenhama.

#### Napoli 
Početkom juna 2024. objavljeno je da je potpisao trogodišnji ugovor s Napolijem, s kojim je već u prvoj sezoni osvojio *scudetto*, postavši prvi trener u historiji koji je osvojio Seriju A s tri različita kluba.

## Statistika 
### Reprezentacija 
#### Golovi 
### Trener 
*Do 23. 5. 2025.*

## Odlikovanja 
:left|50px 5. klasa / Vitez: *Orden Republike Italije za zasluge: 2000

## Reference 
## Vanjski linkovi 
* 
* Antonio Conte  na *figc.it*
* Antonio Conte na *transfermarkt.it''

Kategorija:Rođeni 1969.
Kategorija:Živi ljudi
Kategorija:Biografije, Lecce
Kategorija:Italijanski nogometaši
Kategorija:Italijanski nogometni treneri
Kategorija:Nogometaši US Leccea
Kategorija:Nogometaši Juventusa
Kategorija:Igrači na Svjetskom prvenstvu u nogometu 1994.
Kategorija:Igrači na Evropskom prvenstvu u nogometu 2000.
Kategorija:Selektori nogometne reprezentacije Italije
Kategorija:Treneri Arezza
Kategorija:Treneri Barija
Kategorija:Treneri Atalante
Kategorija:Treneri Siene
Kategorija:Treneri Juventusa
Kategorija:Treneri Chelseaja
Kategorija:Treneri Inter Milana
Kategorija:Treneri Tottenham Hotspura
Kategorija:Treneri Napolija